Werkswinkels: akademiese geletterdheid – Language Courses and Tests
NUUSFLITS! Ons het COVID-19-planne in plek:
Aanlyn-werkswinkels word deur LCaT aangebied deur middel van Skype of Zoom. Bestel eers die oefenboek by Geronimo Distribution, maak dan 'n afspraak by Prof. Albert Weideman (albert@lcat.design). Teen R300 kan jy kan nou die luukse van individuele aandag ervaar in die gerief van jou eie huis. Hier kry jy al die nodige inligting: Online workshops: academic & quantitative literacy.
Een-tot-een werkswinkels word onder streng COVID-19-maatreëls aangebied in Hermanus by ons aan huis teen R450 (sluit die werkboek in):
(1) Handreinigers by die deur (70% alkohol);
(2) gesigsmaskers word vereis (bring jou eie);
(3) 'n maksimum van 5 deelnemers word toegelaat sodat sosiale afstand van 1.5 tot 2 meter te alle tye gehandhaaf word. U kan ook 'n individuele sessie aanvra.
Maar wag, laat ons eers verduidelik waaroor dit alles gaan ….
Die akademiese wêreld wag. Is jy gereed?
Universiteite verwag tans van voornemende studente om te bewys dat hulle akademiese taal kan verstaan en gebruik voordat hulle toegelaat word om met hul studies te begin.
Kom neem deel aan 'n werkswinkel!
Die LCaT-werkswinkel sal jou help om voor te berei vir enige toets van akademiese geletterdheid wat Suid-Afrikaanse universiteite as toelatingsvereiste stel, of selfs vir een van die internasionale taaltoetse indien jy aansoek doen om toelating tot 'n buitelandse universiteit. Een van hierdie soort toetse behels die komponent van Akademiese en Kwantitatiewe Geletterdheid (AKG; AQL in Engels) van wat bekend staan as normtoetse of Nasionale Normtoetse (NNT's). Die werkswinkel en werkboek gaan jou help om:
te oefen hoe om 'n akademiese-geletterdheidstoets af te lê;
gewoond te raak aan die formaat van hierdie toetse;
jou vlak van akademiese geletterdheid met behulp van die antwoorde agter in die boek te bepaal;
jou bloot te stel aan 'n wye reeks take en oefeninge om jou akademiese taalvermoë te verbeter;
terugvoer oor jou werk te vra en te ontvang, of oor enige gebiede wat verdere aandag benodig.
As jy jou vermoë nou toets en aspekte identifiseer waarin jy kan verbeter, sal dit jou 'n handige voorsprong bied. Die werkswinkel kos R550 en sluit die werkboek van 120 bladsye van toetse en antwoorde in.
028 314 0144
Ontmoet jou aanbieder: prof. Albert Weideman
Ek is 'n voormalige Latyn-en Engels-onderwyser en tans 'n professor aan die Vrystaatse Universiteit. As voormalige Direkteur van die Eenheid van Akademiese Geletterdheid by die UP, het ek en my kollegas verskeie toetse en kursusse ontwerp om studente se akademiese taalvaardigheid op te skerp om sodoende struikelblokke op die weg na akademiese sukses te verminder. Drie van die toetse word nog steeds gebruik by tersiêre instansies. Na drie boeke en meer as 30 artikels oor akademiese geletterdheid, is ek reg om julle te help om die allerbeste punt vir die NNT AKG-toets te behaal. Sien my bioskets …
Ons is die deskundiges op die gebied van akademiese geletterdheid. Vir die winskundekomponent, beveel ons met vrymoedigheid Purple Pepper Maths aan.
Die volgende skole het die werkswinkels met groot geesdrif afgelê:
2020 – Hoërskool Sentraal, Bloemfontein
2020 – Hoërskool Witteberg; Voortrekker High School, Bethlehem
2020 – Cradock High School, Cradock
2020 – Hoër Meisieskool Oranje, Bloemfontein gekanseller as gevolg van COVID-19
2019 – Hoërskool Linden
Ons aanlyn-werkwinkel 'n wenner!
Bring saam na die werkwinkel, 'n …
sagte potlood (bv. HB)
U kan ook 'n een-tot-een konsultasie of 'n werkswinkel vir 'n klein groepie versoek as u in die Kaapstad-, Pretoria of Hermanus en die breër Overstrand-omgewing is.